लीबिया पर हवाई हमले तेज करेगा फ्रांस  
फ्रांस के राष्ट्रपति सरकोजी ने वादा किया है कि गद्दाफी की सेनाओं पर हवाई हमले तेज किए जाएंगे और विद्रोहियों की मदद करके नागरिकों की सुरक्षा की जाएगी।
फ्रांस के राष्ट्रपति निकोलस सरकोजी ने वादा किया है कि लीबिया के शासक गद्दाफी की सेनाओं पर हवाई हमले तेज किए जाएंगे और विद्रोहियों की मदद करके नागरिकों की सुरक्षा की जाएगी।  सरकोजी के आधिकारिक आवास पर लीबियाई विद्रोहियों की राष्ट्रीय परिषद के प्रमुख मुस्तफा अदेलजलील के साथ हुई एक बैठक में सरकोजी ने कहा कि गद्दाफी की सेनाओं के खिलाफ अंतर्राष्ट्रीय सेना के हवाई हमले तेज किए जाएंगे।  बैठक के बाद अदेलजलील ने कहा कि सरकोजी ने उनकी मदद करने का वादा किया है और उन्होंने सरकोजी को बेनघाजी आने का न्यौता दिया है। फ्रांस सरकार के प्रवक्ता फ्रांकोइस बैरोइन ने कहा कि लीबिया में नागरिकों की सुरक्षा के लिए कुछ अधिकारियों को वहां भेजा जाएगा।